Subject: FW: turismiseadus
From: "info - MKM" <[email-masked]>
To: "info - MKM" <[email-masked]>
Date: Fri, 20 Mar 2026 09:15:19 +0200

From: Kati Kikas - MKM <[email-masked]>
Sent: Friday, March 20, 2026 9:03 AM
To: info - MKM <[email-masked]>
Subject: FW: turismiseadus

From: Kersti Raenok <[email-masked]
<mailto:[email-masked]> >
Sent: Thursday, March 19, 2026 6:00 PM
To: Kati Kikas - MKM <[email-masked] <mailto:[email-masked]> >
Cc: Heidi Käär <[email-masked]
<mailto:[email-masked]> >; Agne Ojassaar
<[email-masked] <mailto:[email-masked]> >
Subject: Ed: turismiseadus

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Terviseamet tutvus arvamuse andmiseks edastatud majandus- ja tööministri
määruse „Ettevõtlus- ja tehnoloogiaministri 21.aprilli 2021. a määruse nr
17 „Majutusteenuse osutamise nõuded“ muutmine“ eelnõuga.

1.	Amet palub kaaluda:

1.	määruse eelnõu § 21 lõike 2 punkti 1 täpsustamist selliselt, et
sõna „juurdepääs“ järel lisatakse täpsustus „veeseaduse alusel kehtestatud
joogivee nõuetele vastava“ ning sarnase muudatuse tegemist ka määruse §
21 lõige 3 punktis 1. Selliselt oleks üheselt arusaadav, millist joogivett
on silmas peetud;
2.	määruse eelnõu § 21 lõike 3 muutmist asendades „Lõikes 2
nimetamata majutusettevõttes“ sõnastusega „2. peatükis nimetamata
majutusettevõttes“.

2.	Määruse seletuskirja osas märgime, et:

2.1. määruse seletuskirja punktis 2.1.“ Kehtiv kord ja muutmise vajadus“
on teises lõigus sulgudes olevas tekstis viidatud ekslikult
joogiveeseadusele; õige on veeseadus;

2.2.  amet nõustub, et määrusest veetemperatuuri piirangu kaotamine ja
senisel kujul turismiseaduse alusel riikliku järelevalve kaotamine antud
määruse kontekstis ei kaota tegelikku riskijuhtimise võimekust.

Seletuskirja punktis 2.2.  paragrahvis 1 punkti 1 osas on toodud, et
veeohutus on täpsemalt reguleeritud veeseaduses: majutusettevõttes pakutav
joogivesi peab olema majutusteenuse kasutajale ohutu ning vastama joogivee
kvaliteedinõuetele. Veeseaduse § 87 alusel on ka majutusteenuse osutaja
joogiveekäitleja, sest joogiveega varustamine on osa tema
majandustegevusest. Palume antud joogiveele juurdepääsu tagamise vaates,
mis on mõeldud teenusosutaja paindlikkuse suurendamiseks, jätta välja
viide veeseaduse §-le 87.

2.3. Ametile jääb arusaamatuks, millist Terviseameti järelevalve
rahvatervise üldpädevust määruse seletuskirjas silmas peetaks.
Seletuskirjas on märgitud, et: „ Joogivee ohutuse probleemi (või muu
laiapõhjalise terviseriski) ilmnemisel tehakse riiklikku järelevalvet
rahvatervise üldpädevuse alusel, sh Terviseamet on pädev nõudma ohu
kõrvaldamist, rakendama piiranguid ning vajaduse korral uurima ja ohjama
legionelloosi riski sõltumata teenuseliigist.“ Rahvatervishoiu seadus
sätestab ametile konkreetsed järelevalve pädevuse piirid, milleks on
rahvatervishoiu seaduse §-des 14–22 sätestatud nõuete ja antud seaduse
alusel antud õigusaktide nõuete ning Euroopa Liidu asjakohaste õigusaktide
nõuete täitmise üle järelevalve tegemine (RTHS § 32 lg 1). Eraldi
järelevalve pädevused on sätestatud veeseaduses ning nakkushaiguste
ennetamise ja tõrje seaduses.

Lugupidamisega

Kersti Raenok

jurist

õigusosakond

[email-masked] <mailto:[email-masked]>

Terviseamet

+372 794 3500

 <mailto:[email-masked]> [email-masked]
 <http://www.terviseamet.ee/> www.terviseamet.ee

Paldiski mnt 81, 10614 Tallinn

Käesolev kiri on mõeldud ainult kirja adressaatidele. Kui olete saanud
kirja ekslikult, palun teavitage koheselt selle saatjat ning kustutage
saadud kiri koos kõikide lisadega. NB! Juurdepääsupiirangu märkega
dokumentide avaldamine kõrvalistele isikutele on keelatud.